खोजा जा सकता
उस स्त्री ने कहा, बडी तकलीफ है, सुई जहा गुमी है, वहा प्रकाश ही नही है । और जहां प्रकाश है, वहा सुई मेरी गिरी नहीं है। मेरी सुई भीतर गिरी है, लेकिन वहा प्रकाश ही नहीं है। यहा प्रकाश है, इसलिए यहा खोजती हू, क्योकि प्रकाश में खोजा जा सकता है ।
मनुष्य के साथ भी यही दुर्घटना हुई है। हमारी प्रा बाहर देखती है। हमारे हाथ बाहर फैलते हैं। हमारे कान बाहर हैं। हमारी समस्त इद्रियों का प्रकाश बाहर है। इसलिए हम बाहर खोज रहे है। लेकिन कभी यह पूछा कि गुमा कहा है, किसको खोज रहे है ? अज्ञानी ढूंढ रहे है, मगर वे खोज रहे हैं बिना पूछे कि गुमा कहा है। हम मारे लोग आनंद को खोज रहे हैं बिना यह पूछे कि गुमा कहा है । हम सारे लोग आनन्द को खोज रहे हैं । इस जगत मे और कोई कुछ भी नहीं खोज रहा है। कोई कुछ नहीं खोज रहा है। वह मूलत मानन्द को खोज रहा है। जिसने बिना यह पूछे कि यह आनंद गुमा कहा है-- जिसकी तलाश है, उसे खोया कहाँ है ? निश्चित ही अगर उसे खोया न हो, तो तलाश ही नहीं हो मकती, क्योंकि उससे परिचय ही नहीं हो सकता है।
मैं आपको कहूं, हम आनन्द की तलाश कर रहे हैं। यह इस बात की सूचना है कि हम आनन्द को खोये हैं। क्योकि जिसको खोया न हो, उसकी तलाश नहीं हो सकती है। जिससे परिचय न हो, जिसकी कहीं स्मृति न हो, उसको खोजा नहीं जा सकता । सारे लोग आनन्द की खोज रहे हैं, बिना इस बात को पूछे कि खोया कहा है ! और जब तक हम यह न पूछें कि खोया कहा है, तब तक खोज सार्थक नहीं हो सकती है, मिलना नहीं हो सकता है। यह पूछ ले कि खोया कहा है। और इसके पहले कि दूसरे के घर में खोजने जायं, उससे बेहतर है कि अपने घर में खोज ले। इसके पहले कि दूसरे से पूछने जाय, इससे पहले कि जिसे जमीन पर खोजने निकले, क्या यह योग्य और उचित नहीं है कि अपने घर में पहले तलाश कर ले । बहां न मिले तो फिर दुनिया मे खोजने जाय ।
हम अजीब लोग हैं, हम दुनिया मे खोजेंगे, और जब दुनिया में नहीं मिलेगा तो अपने मे खोजेगे । दुनिया बहुत बड़ी है और जीवन बहुत छोटा है। अनन्तअनन्त जीवन भी बाहर खोजे, तो दुनिया का अन्त नही । हमारे अनत जीवन नष्ट हो जायेंगे । क्या यह बात सीधी सी गणित की नहीं है कि इसके पहले कि मैं एक विराट दुनिया मे खोजने जाऊ, इस छोटे से अपने घर में खोज लू । अगर वहा न मिले, तो फिर खोजने बाहर निकल जाऊ ।
महावीर उसी चिन्तन से अपने भीतर खोजने गये। नही पहले दुनिया मे खोजा । सोचा पहले अपने भीतर जान ले, अगर वहा हो तो ठीक, नही तो फिर और कही चले जायेगे। और जिन लोगो ने भी इस चिन्तन का उपयोग किया, अपने ही भीतर खोजा, उन में से कोई फिर बाहर खोजने नहीं गया। आज तक ऐसा नहीं हुआ है कि किसी ने भीतर खोजा हो और फिर बाहर खोजने गया हो । ऐसा आज तक हमेशा हुआ कि जिन्होने बाहर खोजा, वे एक न एक दिन भीतर खोजने गये । लेकिन ऐसा कभी नहीं हुआ कि जिसने भीतर खोजा हो, वह फिर बाहर भो खोजने गया हो। ऐसा हमेशा हुआ है कि जिन्होंने बाहर बहुत खोजा, एक दिन उन्हे भीतर खोजने जाना पड़ा। 